Iran, Syria eye increased coop. in electricity sector - Mehr News Agency
2 October 2018 - 11:12
News Code 138269 Rand sak nóg verder terug oor Eskom | Netwerk24
Deur Elvira Wood 23 April 2019 17:13
’n Dollar sou jou Dinsdagmiddag R14,31 kos.
Die geldeenheid het vroegoggend teen R14,15 teenoor die dollar verhandel, maar teen net voor 17:00 tot R14,31 verswak.
Dit het dus al sedert die begin van die Paasnaweek met meer as 2% verswak. Die rand het Donderdagoggend nog teen R13,98 teenoor die dollar verhandel.
Die voorspelling vroeg Dinsdag deur Bianca Botes, korporatiewe tesouriebestuurder by Peregrine Treasury Solutions, dat die rand tot so swak as R14,20 kan terugsak, is dus bewaarheid.
Volgens kenners het die rand in reaksie op die onthulling oor die nasionale tesourie se reddingsboei aan Eskom verswak.
Tito Mboweni, minister van finansies, het op Donderdag 19 April ’n verslag in die parlement ter tafel gelê wat toon dat Eskom vroeg in April ’n reddingsboei van R17,6 miljard gekry het om dringende uitgawes te dek.
Die rand het ook teenoor die Britse pond (R18,53) en die euro (R16,04) teruggesak.
Meer oor: Eskom | Rand | Dollar